b'\n_START_ARTICLE_\nDen store magellanske skyen\n_START_PARAGRAPH_\nDen store magellanske skyen er en liten galakse og den n\xc3\xa6rmeste eksterne galaksen til Melkeveien. Den ligger ca. 170\xc2\xa0000\xc2\xa0lys\xc3\xa5r unna og har bare 5\xe2\x80\x9310\xc2\xa0% av massen til Melkeveien. Den spenner over ca. 8\xc2\xb0 p\xc3\xa5 den s\xc3\xb8rlige himmelhalvkulen innenfor stjernebildene Gullfisken og Bordet der den er lett synlig for det blotte \xc3\xb8yet. Den store magellanske skyen er p\xc3\xa5 samme m\xc3\xa5te som den lille magellanske skyen navngitt etter Ferdinand Magellan som observerte dem under hans reise rundt i verden i 1519, men de var kjente f\xc3\xb8r denne datoen. Den fysiske diameteren til den store magellanske skyen er 25\xc2\xa0000\xe2\x80\x9330\xc2\xa0000\xc2\xa0lys\xc3\xa5r._NEWLINE_Den store magellanske skyen ligner f\xc3\xb8rst p\xc3\xa5 en irregul\xc3\xa6r galakse, men har en sentralstav og muligens en spiralarm, s\xc3\xa5 den blir generelt sett klassifisert som en spiralgalakse. En av de st\xc3\xb8rste kjente H II-regionene, Tarantellt\xc3\xa5ken, ligger i den store magellanske skyen.'